**Referat bestyrelsesmøde tirsdag den 17. april 2018**

Tilstede fra bestyrelsen: Lars Madsen, Kasper Madsen, Inge Køster, Søren Brøndsted

Suppleant: Erik Jonassen

Referent: Kasper Madsen

1. Gæsterum: Der er nedsat en gruppe af beboere til indretning af vores kommende gæsterum. Bestyrelsen har afsat et beløb på 10.000 kr til formålet. Indretningen går i gang snarest. Bestyrelsen har besluttet at det kommer til at koste 200 kr. at leje lokalet. Der vil komme nærmere retningslinjer og oplysninger om hvordan man kan leje lokalet.
2. Beboermappe: Er under vejs. Den kan snarest ses på hjemmesiden og efterfølgende rekvireres hos Dennis.
3. Fællestrillebør: Der kan lånes en trillebør gennem ”byhaverne” hos Søren ellers kan man låne en hos Dennis.
4. Sommerudflugt: Der er nogle beboere som har meldt sig til at arrangere sommerudflugten. Det bliver formodentlig først efter sommerferien ast den bliver afholdt. Hold øje med opslag.
5. Køkkenpulje III: Der er sendt økonomi fra køkkenfirmaet til administrationen i Valby. Nu venter vi blot på at de får udarbejdet et regnskab så de lejligheder, som ønsker en køkkenudskiftning kan få et overblik over den månedlige udgift.

Bestyrelsen Lejerbo afd. 163.